รายงานของสหประชาชาติระบุว่า ผู้ป่วยเป็นเอดส์รุ่นใหม่รอบโลก กำลังมีจำนวนลดลง
รายงานที่สหประชาชาติ และองค์การอนามัยโลกร่วมกันพิมพ์ออกเผยแพร่ระบุว่า ผู้ป่วยเป็นเอดส์รุ่นใหม่รอบโลกกำลังมีจำนวนลดลง แต่ระบุด้วยว่าเอดส
รายงานล่าสุดของสหประชาชาติ เกี่ยวกับโรคเอดส์สำหรับปีพุทธศักราช2552 ระบุว่า ผู้ที่ติดเชื้อไวรัสเอชไอวีรุ่นใหม่ มีจำนวนน้อยกว่าของเมื่อช่วงแปดปีก่อน17 เปอร์เซ็นต์ ทางเอเชียตะวันออก และย่านซับ-สะฮาราทางแอฟริกานั้นผู้ที่ติดเชื้อไวรัส เอชไอวี รุ่นใหม่มีจำนวนลดลง 25 เปอร์เซ็นต์ และ 15เปอร์เซ็นต์ตามลำดับ คุณคาเรน สตาเน็กกี นักวิทยาการอาวุโส ด้านการระบาดของโรคแห่งโครงการเกี่ยวกับเชื้อไวรัสเอชไอวีและเอดส์ของสหประชาชาติกล่าวไว้ตอนนี้ว่า "จำนวนผู้ติดเชื้อ ไวรัสเอชไอวีรุ่นใหม่ลดลงไปก็จริง แต่ผู้ที่ติดเชื้อไวรัส เอชไอวี และยังมีชีวิตอยู่นั้น ยังคงมีจำนวนเท่าเดิมเพราะผู้ที่รับการบำบัดรักษามีจำนวนมากขึ้นและมีชีวิตยืนยาวกว่าเดิม ดังนั้น ผู้ที่ติดเชื้อไวรัสเอชไอวีและยังมีชีวิตอยู่อาจมีจำนวนเพิ่มขึ้นในบางกรณี" คุณคาเรนสตาเน็กกีกล่าวด้วยว่าการที่คนติดเชื้อไวรัส เอชไอวีรุ่นใหม่มีจำนวนลดลงไปเป็นเรื่องที่สำคัญแต่ทว่ายังมีเรื่องที่จะต้องทำต่อไปอีกหลายเรื่อง ผู้ที่ติดเชื้อไวรัสเอชไอวีรุ่นใหม่ในแอฟริกามีจำนวนสี่แสนรายในปีพุทธศักราช2551 และผู้ที่ติดเชื้อไวรัสเอชไอวีรุ่นใหม่ตามบริเวณต่างๆ ในโลกมีจำนวนมากมายกว่านั้นคุณคาเรนสตาเน็กกีกล่าวต่อไปว่า ตามการกะประมาณ ในปีพุทธศักราช 2551มีผู้ที่ติดเชื้อไวรัสเอชไอวีรุ่นใหม่ ราวสองล้านเจ็ดแสนรายดังนั้นเราจะเห็นได้ว่าผู้ที่ติดเชื้อไวรัสเอชไอวีรุ่นใหม่ ยังมีจำนวนมากอย่างเป็นกอบเป็นกำถึงแม้ว่าจะมีจำนวนน้อยกว่าที่พบเห็นกันในอดีต ตามรายงานฉบับนี้ ในปีพุทธศักราช 2551ผู้ติดเชื้อไวรัสเอชไอวี ที่ยังมีชีวิตอยู่ในโลกมีจำนวนสามสิบล้านรายและที่เสียชีวิตด้วยโรคภัยไข้เจ็บที่เกี่ยวโยงกับโรคเอดส์มีจำนวนสองล้านราย คุณคาเรน สตาเน็กกีกล่าวว่าจะต้องเพ่งเล็ง เรื่องที่จำเป็นต้องทำในด้านการป้องกันโรคเอดส์ให้มากกว่านี้เธอยกตัวอย่างให้ดูว่า โครงการป้องกันการติดเชื้อไวรัสเอชไอวี สำหรับผู้ที่มีอายุเกิน25 ปีที่มีความสัมพันธ์ที่มั่นคง และผู้ที่เป็นพ่อหม้ายและผู้ที่หย่าร้างนั้นมีอยู่ไม่กี่โครงการและว่าคนในกลุ่มเหล่านี้ที่ติดเชื้อไวรัสเอชไอวีกันมากในย่านซับ-สะฮาราทางแอฟริกา รายงานระบุด้วยว่า งบเพื่อการป้องกันการติดเชื้อไวรัสเอชไอวีของหลายประเทศนั้นมีจำนวนน้อยกว่าเพื่อนในบรรดางบเกี่ยวกับเชื้อไวรัสเอชไอวี ที่สวาซีแลนด์ซึ่งตามการกะประมาณนั้น พลเมืองร้อยละ 25 ติดเชื้อไวรัสเอชไอวี แต่ตั้งงบเพื่อการป้องกันโรคเอดส์ไว้แค่ร้อยละ17 ย่านซับ-สะฮาราทางแอฟริกามีประชากรเท่ากับร้อยละ10 กว่าๆ ของประชากรโลกแต่มีผู้ที่ติดเชื้อเอชไอวีที่ยังมีชีวิตอยู่เท่ากับร้อยละเกือบ70ของจำนวนผู้ที่ติดเชื้อเอชไอวีที่ยังมีชีวิตอยู่ในโลก